'એની બહાદુરી માત્ર મંકોડા પૂરતી મર્યાદિત નહોતી.' એમણે હસીને ઉમેર્યું. 'મંજુને આ ચારેય બાળકો ઉપર લાગણી તો હતી એ છતાં એ એવું માનતી હતી કે સોનાની કટારી કમરે લટકાવાય, પેટામાં ના ખોસાય. એને લીધે બાળકોને ધમકાવવામાં પણ એ કસર નહોતી રાખતી. શાલુ, આદિત્ય અને ભાસ્કર એ ત્રણેયની સામે જોઇને મંજુ ઘાંટો પાડે તો એ ત્રણેય થથરી જાય અને શાંત થઇ જાય. કોણ જાણે કેમ વિભાને એ ઉંમરે પણ મંજુની બીક નહોતી. એ એનાં તોફાન- મસ્તીમાં કોઇ ફેરફાર ના કરે.'